Stokholmo-Arlandos oro uostas

Stokholmo-Arlandos oro uostas () – tarptautinis oro uostas Švedijoje,  Stokholmo lėne, Sigtunos savivaldybėje, 37 km į šiaurę nuo Stokholmo ir 40 km į pietryčius nuo Upsalos. Didžiausias šalyje ir trečias pagal aptarnautų keleivių skaičių Skandinavijos šalyse. 2024 m. oro uostas aptarnavo 95,4 tūkst. skrydžių ir 22,7 mln. keleivių, iš jų 19,5 mln. tarptautiniuose, 3,2 mln. – vietiniuose skrydžiuose.Flygplatsstatistik 2024, Swedavia Airports. Nuoroda tikrinta 2025-11-13.Passagerarstatistik, Swedavia Airports. Nuoroda tikrinta 2025-11-13. Oro uostui skirtame 2 600 ha plote nutiesti 3 kilimo-tūpimo takai, pastatyti 4 terminalai ir kiti statiniai, plyti dirbami laukai, miškai ir vandens telkiniai.

Oro uoste yra pagrindinės Scandinavian Airlines (SAS) ir Norwegian Air Shuttle oro linijų bendrovių būstinės. 2018 m. veikė 81 oro linijų bendrovė, buvo vykdomi skrydžiai 181 kryptimi. 2025 m. duomenimis, oro uoste dirba 15 tūkst. darbuotojų.Facts about the airport, Swedavia Airports. Nuoroda tikrinta 2025-11-13.

Su Stokholmo centru oro uostas sujungtas greitojo geležinkelio linija („Arlanda Express“ traukiniai; kelionės trukmė 20 min.). Priemiestiniai traukiniai kursuoja į Stokholmą ir Upsalą, autobusai – į Stokholmą, Upsalą ir kitus Švedijos miestus bei Oslą. Automobiliu oro uostas pasiekiamas E4 automagistrale.

 Istorija 
1946 m. Riksdagas (Švedijos parlamentas) pritarė stambaus oro uosto statybai šalia Halmšeno ežero. 1954 m. nutiestas pirmasis gelžbetoninės dangos kilimo-tūpimo takas, 1958 m. oro uostui suteiktas dabartinis pavadinimas. 1959 m. nutiestas pagrindinis kilimo-tūpimo takas, pradėti reguliarūs skrydžiai. 1962 m. balandžio 1 d. oro uostas oficialiai atidarytas, į jį iš Stokholmo-Bromos oro uosto perkelti visi tarptautiniai ir dalis vietinių skrydžių. 1976, 1983 ir 1990 m. įrengti nauji terminalai, 2001 m. pastatytas naujas 83 m aukščio oro eismo kontrolės bokštas, 2003 m. atidarytas trečias kilimo-tūpimo takas.

 Statistika 
+ Aptarnautų keleivių ir skrydžių skaičius Metai Aptarnauti keleiviai Skrydžiai Iš viso Tarptautiniai Vietiniai     201726 642 03421 165 8985 476 136122 697 201826 846 72021 557 4745 289 246121 860 201925 642 62320 793 5924 849 031116 529 20206 535 4294 938 1941 597 23543 107 20217 494 7655 812 7161 682 04945 554 202218 427 28615 273 1733 154 11385 205 202321 818 58018 254 2223 564 35894 652 202422 737 97419 546 9783 190 99695 391

 Šaltiniai 

 Nuorodos 
Techniniai duomenys

Kategorija:Europos oro uostai
Kategorija:Stokholmas